ചൊവ്വാഴ്ച വരെ ഇടവിട്ടുള്ള മഴ തിരുവനന്തപുരം: ബംഗാള് ഉള്ക്കടലില് അടുത്ത ദിവസങ്ങളില് പുതിയ ന്യൂനമര്ദ്ദം രൂപപ്പെടാനും ചൊവ്വാഴ്ച വരെ ഇടവിട്ടുള്ള ശക്തമായ മഴയ്ക്കും സാദ്ധ്യതയുള്ളതായി കാലാവസ്ഥാ നിരീക്ഷണ കേന്ദ്രം അറിയിച്ചു. തെക്കന് ജില്ലകളില് ഒറ്റപ്പെട്ട മഴയ്ക്കും മദ്ധ്യവടക്കന് ജില്ലകളില് കൂടുതല് മഴ ലഭിക്കാനും സാദ്ധ്യതയുണ്ട്. ഇന്ന് തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, മലപ്പുറം, വയനാട് ജില്ലകളില് യെല്ലോ അലര്ട്ടും നാളെ എറണാകുളം, ഇടുക്കി, മലപ്പുറം,വയനാട് എന്നിവിടങ്ങളില് ഓറഞ്ച് അലര്ട്ടും പ്രഖ്യാപിച്ചു. 30 വരെ കേരളലക്ഷദ്വീപ് തീരങ്ങളില് ശക്തമായ കാറ്റിന് സാദ്ധ്യതയുള്ളതിനാല് മത്സ്യ ബന്ധനം പാടില്ല.